**ИНФОРМАЦИЈА**

о активностима европских институција у области заштите животне средине за период јануар-март 2021. година

**Јануар, 2021. година**

**Усвојени ЕУ прописи:**

* **Уредба (ЕУ) 2021/7** од 5. јануара 2021. године, а у вези са проширењем акције која је преузета од стране Финске агенције за безбедност и хемикалије којом се дозвољава стављање у промет на тржишту и употреба биоцидног производа у складу са чланом 55 Уредбе са бројем 528/2012 Европског парламента и Савета.
* **Уредба (ЕУ) 2021/19** од 18. децембра 2020. године о утврђивању заједничке методологије и формата за извештавање о поновној употреби у складу са Директивом 2008/98 ЕС Европског парламента и Савета.
* **Уредба (ЕУ) 511/2014** Европског парламента и Савета о мерама усклађености за кориснике из протокола из Нагоје о приступу генетичким ресурсима и правичном и равноправном дељењу користи које произилазе из њихове употребе у Унији.
* **Уредба (ЕУ) 2021/32** од 13. јануара 2021. године у вези са проширењем акције Луксембуршке агенције за животну средину којом се дозвољава стављање на тржиште и употреба биоцидног производа БИОБОР ЈФ у складу са чланом 55 Уредбе са бројем 528/2012 Европског парламента и Савета.
* **Уредба (ЕУ) 2021/57** од 25. јануара 2021. године о измени Прилога 17 Уредбе са бројем 1907/2006 Европског парламента и Савета у вези са регистрацијом, проценом, одобрењем и ограниченом употребом хемикалија (REACH) у погледу олова при пуцњави у мочварама и око њих.
* **Уредба (ЕУ) 2021/88** од 26. јануара 2021. године о измени и допуни Одлуке о спровођењу Уредве са бројем 2019/570 у погледу капацитета Захтева за електрично повезивање услуга ЕУ у области хемијских, биолошких, радиолошких и нуклеарних идентитета.
* **Уредба (ЕУ) 2021/98** од 28. јануара 2021. године којом се не одобрава есбиотрин као постојећа активна супстанца за употребу у биоцидним производима производа типа 18.
* **Уредба (ЕУ) 2021/103** од 29. јануара 2021. године којом се не одобрава угљен-диоксид као постојећа активна упстанца за употребу у биоцидним производима 19.
* **Уредба (ЕУ) 2021/105** од 28. јануара 2021. године у вези са проширењем акције Данске агенције за заштиту животне средине која дозвољава стављање на располагање на тржишту и употребу биоцидног производа Биобор ЈФ у складу са Чланом 55 Уредбе са бројем 528/2012 Европског парламента и Савета.
* **Уредба (ЕУ) 2021/107** од 28. јануара 2021. године, а у вези са продуженим радом Шведске агенције за хемикалије којом се дозвољава стављање на тржиште и коришћење биоцидног производа Биобор ЈФ у складу са Чланом 55 Уредбе са бројем 528/2012 Европског парламента и Савета.
* **Уредба (ЕУ) 2021/115** од 27. новембра 2020. године о измени Прилога 1 и Уредбе са бројем 2019/1021 Европског парламента и Савета у погледу перфлуорооктанске киселине (ПФОА), њених соли и једињења повезаних са ПФОА.
* **Уредба (ЕУ) 2021/333** од 24. фебруара 2021. године о одлагању датума истека одобрења алфахлоралозе за употребу у биоцидним производима, тип 14.
* **Уредба (ЕУ) 2021/345** од 25. фебруара 2021. године о одобравању активног хлора добијеног из натријум-хлорида електролизом као активне супстанце за употребу у биоцидним производима, тип 2, 3, 4 и 5.
* **Уредба (ЕУ) 2021/347** од 25. фебруара 2021. године о одобравању активног хлора ослобођеног из хлороводоничне киселине као активне супстанце за употребу у биоцидним производима, тип 2, 3, 4 и 5.
* **Уредба (ЕУ) 2021/348** од 25. фебруара 2021. године о одобравању карбендазима као постојеће активне супстанце за употребу у биоцидним производима, тип 7 и 10.
* **Уредба (ЕУ) 2021/354** од 25. фебруара 2021. године о одлагању датума истека одобрења пропиконазола за употребу и биоцидним производима, тип 8.
* **Уредба (ЕУ) 2021/355** од 25. фебруара 2021. године о националним мерама за спровођење прелазног бесплатног додељивања дозвола за емисију гасова са ефектом стаклене баште у складу са Чланом 11 (3) Директиве 2003/87/ЕС Европског парламента и Савета.
* **Уредба (ЕУ) 2021/364** од 26. фебруара 2021. године о одобравању употребе активног хлора произведеног из натријум-хлорида електролизом као активне супстанце у биоцидним производима, тип 1.
* **Уредба (ЕУ) 2021/365** од 26. фебруара 2021. године о одобравању употребе активног хлора ослобођеног из хлороводоничне киселине као активне супстанце у биоцидним производима, тип 1.

**Објављени извештаји:**

* У складу са делегираном Уредбом 2020/2174 од 22. децембра 2020. године којом су уведене Регулативе 1013/2006 о транспорту отпада, од 1. јануара 2021. године забрањен је извоз пластичног отпада из ЕУ у треће земље. Овом Уредбом се такође уводи и строжија контрола увоза отпада у циљу рециклаже ЕУ.
* Европска комисија је 8. јануара објавила Извештај о спровођењу Директиве о максимално дозвољеним емисијама штетних гасова (2016/2284), познате као „NEC“ Директива.
* Председавање Португалије (од 1.01. до 30.06.2021. године) је на листи својих приоритета навело низ активности за помоћ у реализацији циљева Европског зеленог договора, међу којима најзначајније место има спровођење Акционог плана за успостављање одрживе и ресурсно ефикасне циркуларне економије.
* Достављена је нојновија студија Центра за студије европске политике (CEPS-Centre for European Policy Studies) под називом: „Циркуларна економија као могућност за опоравак Европске уније“.
* Достављена је белешка са 14. састанка, а у вези Директиве о индустријским емисијама (ИЕД), Брисел, 14. октобар 2019. година.
* Достављен је резиме одлука Европске комисије о одобрењима за стављање на тржиште супстанце које су наведене у Прилогу 14 Уредбе са бројем 1907/2006 Европског парламента и Савета у вези са регистрацијом, оценом, одобрењем и ограниченом употребом хемикалија (REACH).
* Достављени су Закључци о климатској и енергетској дипломатији, са састанка министара спољних послова земаља чланица ЕУ, одржаног 25. јануара.
* Достављена је Заједничка изјава Ф. Тимерманса, потпредседника и Ј. Борела, високог представника, Европске комисије поводом одлуке САД за поновно прикључење Париском споразуму.
* Урсула фон дер Лајен, председница Европске комисије, је 26. јануара објавила (на маргинама Самита у Давосу), да ће Европска комисија предложити креирање Програма за спремност у одбрани од биолошких опасности (bio-defence preparedness programme) који ће бити базиран на јавно-приватном партнерству. Циљ програма је подизање спремности и повећања предвидљивости будућих пандемија.
* Достављен је други предлог компромисног решења председавања Португалије за Акциони програм за животну средину. Акциони програм обухвата оквир за спровођење климатских и еколошких циљева ЕУ, за период од 31. децембра 2030. године, као и обезбеђење спровођења циљева Европског зеленог договор.
* Европска комисија је 5. марта објавила план даљих рестрикција употребе живе у ЕУ и у међународној трговини, који је отворен за сугестије и примедбе до 2. априла 2021. године. Европском стратегијом за смањење употребе живе из 2005. године, ЕУ је ускладила своје законодавство са Међународном Минамата конвенцијом којом су успостављене значајне рестрикције употребе овог тешког метала токсичног за људе и за животну средину. Жива је још увек у употреби у стоматологији за амалгамска пуњења, као и у производњи мерних инструмената и сијалица.

**Одржани састанци:**

* У организацији Центра за европску политику (EPC-European policy Centre), 12. јануара одржан је вебинар под називом : „Пут у Глазгов на СОР26: Време за убрзавање глобалних напора за сузбијање климатских промена“.
* У организацији *Friends of Europe*, 28. јануара 2021. године одржан је вебинар под називом: „Пластика у циркуларној економији – пут напред“ .
* Достављен је позив Европске агенције за хемикалије на Радионицу о безбедности хемикалија чије је одржавање предбиђено за 24. фебруар 2021. године . Радионица је организована за земље кориснице Инструмента за предприступну помоћ (ИПА), а у циљу припреме за обавезе у спровођењу регулатива о безбедности хемикалија, након чланства у ЕУ.

**Фебруар, 2021. година**

**Усвојени ЕУ прописи:**

* **Уредба (ЕУ) 2021/173** од 12. фебруара 2021. године о успостављању Европске извршне агенције за климу, инфраструктуру и животну средину, Европске извршне агенције за истраживање, Европског савета за иновације и Извршне агенције за мала и средња предузећа, Европске агенције за истраживање Извршне агенције Савета и Европска извршна агенција за образовање и културу и укидање имплементационих одлука 2013/801/ЕУ, 2013/771/ЕУ, 2013/778/ЕУ, 2013/779/ЕУ, 2013/776/ЕУ и 2013/770/ЕУ.
* **Уредба (ЕУ) 2021/277** од 16. децембра 2020. године о измени Прилога 1 Уредбе са бројем 2019/1021 Европског парламента и Савета о постојаним органским загађивачима у погледу пентаклорофенола и естара.
* **Уредба (ЕУ) 2021/327** од 23. фебруара 2021. године о одлагању датума истека одобрења метофлутрина за употребу у биоцидним производима тип 18.

**Објављени извештаји:**

* Достављено је обавештење Европског суда правде о пресуди против Мађарске због непоштовања европских прописа о квалитету ваздуха и константном, вишегодишњем регистровању виших вредности од дозвољених, за РМ10 честица, у више региона и градова Мађарске. Суд је одбио аргумент мађарске да је на висок ниво финих честица у ваздуху битно утицало прекогранично загађење.
* Европска агенција за животну средину (EEA-European Environmental Agency), објавила је 8. фебруара Извештај о утицају брана на водене токове и еко-системе у Европи. У Извештају је истакнуто да ометањем слободе водених токова, организама и сендмената, изградњом брана на рекама, изазване су значајне промене на 20% површинских вода Европе. Такође је наглашено да су се до сада углавном пратили ефекти брана на великим рекама на еко-системе и занемаривао се исто тако значајан негативан утицај брана на мањим воденим токовима.
* Достављен је Извештај Интер-групе за климатске промене, био-диверзитет и одрживи развој Европског парламента са скупа под називом: „Повећање одговорности произвођача као начин за питање загађења микро-пластиком“, одржаног 27. јануара 2021. године.
* На Пленарној седници, Европског парламента , 10. фебруара усвојен је нови Акциони план циркуларне економије. Циљ новог Акционог плана је престанак употребе до сада примењиваног модела линеарне економије (производња-потрошња-отпад) и креирање кружног тока сировина кроз успостављање тржишта за секундарне сировине и давања подстицаја за употребу рециклираних материјала.
* Достављен је други позив Европске агенције за хемикалије (ECHA – European Chemicals Agency) у име Европске комисије (ЕК), на радионицу у оквиру посебног пројекта подизања спремности земаља кандидата за чланство у ЕУ, са посебни акцентом на област безбедности хемикалија. Одржавање радионице планирано је за 24. фебруар 2021. године.
* Достављено је обавештење Европске комисије о одобреним пројектима програма „LIFE“ за животну средину и климатске акције. Вредност 12 одобрених пројеката у 11 земаља чланица (Белгија, Француска, Немачка, Мађарска, Ирска, Италија, Летонија, Холандија, Пољска, Португалија и Словачка), износи 121 милион евра, што је за 20% више него што је била вредност одобрених пројеката у 2020. години.
* Заједничка декларација Европског парламента, Савета и Комисије о успостављању захтева за извештавање како би се омогућило издавање обвезница које доприносе еколошким циљевима за Следеће Генерације ЕУ.
* На маргинама Скупштине за животну средину, Уједињених нација (УН), 22. фебруара у Најробију (Кенија), Европска комисија је лансирала Глобалну алијансу за циркуларну економију и ефикасност ресурса, у сарадњи са Програмом за животну средину УН (UNEP – United Nations Environmental Programme) и уз координацију Организације за развој индустрије УН (UNIDO-United Nations Industrial Development Organisation).
* Имајући у виду предлог Осмог акционог програма за животну средину (8th EAP-8th Environmental Action Programme), Европске комисије од 14. октобра 2020. године, португалско председавање је сачинило компромисни предлог, чије разматрање се очекује од 23. фебруара у радним телима Савета ЕУ.
* Достављена је белешка са састанка одржаног 25. јануара 2021. године, а у вези са Директивом о индустријским емисијама.
* Достављено је обавештење Европске комисије од 18. фебруара 2021. године о покретању тужби, Европском суду правде, против: Словачке због непоштовања прописа у вези квалитета ваздуха; Немачке због непоштовања правила заштите природних станишта животиња; Пољске због непоштовања прописа загађења буком на основним путним правцима и против Словеније због непоштовања прописа о третирању отпадних вода.
* Достављен је допис Zero Waste Europe и других невладиних организација, заједно са Удружењем индустрије рециклаже којим захтевају од Европске комисије успостављење стандарда са значајнијим процентом рециклиране пластике у финалним производима. Такође се инсистира на укидању флексибилног метода израчунавања „балансне масе“ рециклираног садржаја којим се блокира виши степен амбициозности.
* Достављено је обавештење Европске комисије, од 23. фебруара о предлогу за покретање 10 нових европских партнерстава између Европске уније, земаља чланица и индустрије, у циљу убрзања зелене дигиталне транзиције. Планирана је мобилизација ресурса за ефикасну употребу дигиталних технологија у реализацији циљева Европског зеленог договора и успостављања зелене, одрживе и чисте економије. Предвиђено је да Европска комисија алоцира 10 милијарди евра уз обавезу партнера да алоцирају барем исти износ као и Европска комисија. Предлози партнерстава односе се на области здравља, циркуларне и био-економије „чистог“ водоника и авијације, европских железница и иновација.
* Достављен је позив Европске агенције за хемикалије на Радионицу о безбедности хемикалија чије одржавање је предвиђено за 24. фебруар 2021. године. Радионица је организована за земље кориснице Инструмента за предприступну помоћ (ИПА), а у циљу припреме за обавезе у спровођењу регулатива о безбедности хемикалија, након чланства у ЕУ.
* Европска комисија је 24. фебруара објавила нову Стратегију прилагођавања на климатске промене којом се поред већ познатих елемената борбе против климатских промена уводи и елемент јачања европских климатских активности на међународном плану.
* Европска комисија је 18. фебруара 2021. године објавила редован месечни преглед случајева кршења прописа ЕУ (*Infringement Package*).

**Одржани састанци:**

* На састанку амбасадора земаља чланица (*Coreper*), 3. фебруара постигнута је сагласност за иницијативу формирања Глобалне алијансе за циркуларну економију и ефикасност коришћења ресурса, на маргинама Скупштине за животну средину, Уједињених нација (УН) чије одржавање је предвиђено за 22. и 23. фебруар у Најробију (Кенија).
* У организацији медијске мреже Euractiv, 4. фебруара је одржана видео дебата под називом „Стратегија ЕЕА-Еионет од 2021 до 2030: Како ћемо допринети европским еколошким и климатским амбицијама?“.
* У организацији медијске мреже Euractiv одржана је видео дебата под називом „Без емисија угљен-диоксида: Како ЕУ и Кина могу сарађивати у глобалној борби против климатских промена?“
* У орагнизацији Франца Боговича, председавајућег Радне групе за биоекономију, Интергрупе за климатске промене, био-диверзитет и одрживи развој, Европског парламента, 24. гебруара одржан је други део међународне конференције под називом: „Повећање одговорности произвођача, као начин за решење проблема загађења микро-пластиком“.

**Март, 2021. година**

**Усвојени ЕУ прописи:**

* **Уредба (ЕУ) 2021/368** од 1. марта 2021. године о давању одобрења Уније за појединачни биоцидни производ „*Aero Sense Aircraft Insecticide ASD*“.
* **Уредба (ЕУ) 2021/407** од 3. новембра 2020. године о измени Уредбе са бројем 528/2012 Европског парламента и Савета ради укључивања лимунске киселине као активне супстанце у Прилог 1.
* **Уредба (ЕУ) 2021/456** од 12. марта 2021. године о измени Одлуке о спровођењу (ЕУ) 2020/1604 у погледу одређивања референтних вредности за одређене увознике и произвођаче за период од 1. јануара 2021. године до 31. децембра 2023. године.
* **Уредба (ЕУ) 2021/525** од 19. октобра 2020. године о измени Прилога 2 и 3 Уредбе 525/2012 Европског парламента и Савета ЕУ за стављање на тржиште и употребу биоцидних производа.
* **Уредба (ЕУ) 2021/552** од 30. марта 2021. године о давању одобрења Уније за породицу биоцидних производа“ Dec – Ahol породица производа„.
* **Уредба (ЕУ) 2021/553** од 29. марта 2021. године којом се одобрава одступање Грчке, Шпаније и Малте у погледу пружања статистике у складу са Уредбом (ЕУ) 1099/2008 Европског парламента и Савета о енергетској статистици.

**Објављени извештаји:**

* Достављена је Студија о емисијама угљеника која је објављена 3. марта у научном часопису *Nature Climate Change* . Основни закључак Студије је неопходност десетоструког повећања снижења емисија штетних гасова од употребе фосилних горива у циљу обезбеђења реализације циљева Париског споразума.
* Европска комисија је 11. марта предложила ревизију европских еколошко-економских мерила (EEAA-European Environmental Economic Accounts) у циљу усаглашавања са новим статистичким оквиром за природу у економском планирању Уједињених нација, усвојеним 10. марта 2021. године. Новим моделом обезбеђује се интегрисање био-диверзитета и еко-система у националне економске планове што ће утицати на повећано вредновање природе у инвестиционим и развојним политикама земаља.
* Европска комисија је 9. марта објавила Извештај о спровођењу легислативе о упорним органским загађивачима (POPs) и хемијским супстанцама које се користе у индустријској производњи и у производњи пестицида. У извештају је истакнуто да је спровођење легислативе допринело снижењу емисија хемикалија у окружењу.
* Достављен је допис националних саветодавних тела за климатске промене којим позивају европске институције на формирање Европског савета за климатске промене.
* Достављен је резиме одлука Европске комисије о дозволама за стављање на тржиште за употребу и/или употребу супстанци из Прилога 14 Уредбе са бројем 1907/2006 Европског парламента и Савета, а у вези са регистрацијом, оценом, одобрењем и ограниченом употребом хемикалија (REACH).
* Достављено је обавештење Савета ЕУ од 15. марта о усвајању закључка о ЕУ хемијској стратегији за одрживост. Овим је усвојена дугорочна визија политике употребе хемикалија у ЕУ.
* Достављено је обавештење Европске комисије о првом стратешком плану за расподелу средстава ЕУ програма Хоризонт Европа (2021-2024), у висини од 95,5 милијарде евра. Планирано је алоцирање средстава за: дигиталне и модерне технологије; обнову еко-система и био-диверзитета; одрживо управљање природним ресурсима; успостављање циркуларне, климатски-неутралне и одрживе економије, као и за креирање отпорније, инклизивне и демократске европске заједнице.
* Достављено је обавештење Савета ЕУ о усвајању предлога за програм LIFE (2021-2027), који је основни ЕУ програм за заштиту природе и био-диверзитета, као и за борбу против климатских промена. Договор Европског парламента и Савета ЕУ из децембра 2020. године предвиђа алокацију за програм у висини од 5,5 милијарди евра. У наредном периоду очекује се усвајање предлога у Европском парламенту.
* Достављена је Изјава Вирђинијуса Синкевичиуса, комесара за животну средину, океане и рибарство, Европска комисија након неформалне видео-конференције министара животне средине. Поздравио је креативну расправу о климатским питањима, првенствено о Стратегији прилагођавања на климатске промене и о Закону о клими, као и о питањима „озелењавања“ Европског семестра.
* Достављено је обавештење Европске комисије о заједничкој позицији ЕК и Европске инвестиционе банке у успостављању „Глобалног зеленог договора“ коју ће презентовати на виртуелном састанку светских институција, лидера и инвеститора под називом: „Инвестирање у климатске акције“ чије одржавање је предвиђено за 24. март 2021. године.
* Достављено је обавештење предузећима која намеравају да увозе или извозе контролисане супстанце које уштећују озонски омотач у или и Европске уније 2022. године, као и предузећима која намеравају да произведу или увозе ове супстанце за основне лабораторијске и аналитичке намене 2022. године.
* Достављено је мишљење Европског комитета региона – 8. Акциони програм за животну средину.
* Европска комисија је 25. марта усвојила Смернице којима се објашњава концепт „еколошке штете“ у Директиви о еколошкој одговорности (2004/35/ЕС). Појашњене су ситуације када се одговорност за штету животној средини приписује привредним операторима.
* Достављен је извештај са скупа под називом: „Јачање циркуларне био-економије уз помоћ Европског зеленог договора“, који је у организацији Франца Боговича, шефа Радне групе за био-економију, Интергрупе за климатске промене, биодиверзитет и одрживи развој Европског парламента, одржан 17. марта 2021. године.
* Достављена је одлука комисије од 16. децембра 2020. године којом се налаже централном администратору да унесе промене у националне табеле расподеле Белгије, Чешке, Данске, Немачке, Естоније, Ирске, Шпаније, Француске, Хрватске, Италије, Кипра, Летоније, Мађарске, Холандије, Аустрије, Пољске, Португалије, Румуније, Словачка, Шведска и Велика Британија у дневник трансакција Европске уније.
* Достављена је одлука комисије од 16. децембра 2020. године којом се налаже централном администартору дневника трансакција Европске уније да унесе промене у националне табеле расподеле Немачке у дневник трансакција Европске уније.
* Достављена је одлука комисије од 15. децембра 2020. године којом се налаже централном администратору да унесе промене у табеле међународних права на кредит у дневник трансакција Европске уније.
* Достављено је обавештење комисије: Смернице које пружају заједничко разумевање појма „штета по животну средину“ како је и дефинисано у члану 2 Директиве 2004/35/ЕС Европског парламента и Савета о еколошкој одговорности у погледу спречавања и отклањања штете у животној средини.

**Одржани састанци:**

* У организацији Европске комисије, Европске агенције за животну средину (EEA -European Environmental Agency) и Центра за европску политику (EPC - European Policy Centre), 4. марта, одржан је скуп под називом: „Очување здравља у време климатских промена“ у оквиру којег је одржано и свечано отварање Европске опсерваторије за климу и здравље.
* У организацији Центра за европску политику (EPC – European Policy Centre, 2. марта је одржан скуп под називом: „Акциони план за циркуларну економију: једна година након усвајања“.
* У организацији Центра за европску политику (EPC-European Policy Centre) и Европске инвестиционе банке (ЕИБ), 2. марта одржан је скуп на тему: „ЕУ стратегија прилагођавања на климатске промене: Пут ка климатски отпорној Европи?“.
* У организацији веб портала „politico.eu“ 16. марта 2021. године је одржан вебинар на тему „Биоекономија и Европски зелени договор – како постићи европску климатску неутралност уз очување циљева развоја“.